i czytom terozki “Pokora” Szczepana Twardocha, i tam jest taki fajny ausdruck kej tatulek tuplikuje modymu Alojzikowi jak mo żyć, godo mu – jak mosz troski, to sie roboty chyć!,
i ida bez Siymce, a przede mnom idzie chop i drugi chop, trocha modszy. wadzom sie na cołko ulica. chop ciepie takimi audruckami do modego:
- ty jusz niy przyłaź do roboty, łon pedzioł że cie niy sce widzieć na łoczy.
- i co jo terozki mom zrobić?
- no jak ty sie przyłazisz do roboty na kero ty chcesz, to co sie dziwisz. my łażymy na szósto, na siódmo, ty przyłazisz na jedynosto…
- ale jo mom problymy w doma.
- to jak mosz problymy, to sie roboty chyć!
i koniec godki.
szl_Latn szl_Latn szl_Latn szl_Latn szl_Latn szl_Latn szl_Latn szl_Latn